
	METODOLOGIJA ZA IZPOLNJEVANJE OBRAZCA
OBRAČUN DAVKA OD DOHODKOV PRAVNIH OSEB

I. PRAVNE PODLAGE:
· ZDDPO-2: Zakon o davku od dohodkov pravnih oseb (Uradni list RS, št. 117/06, 56/08, 76/08, 5/09, 96/09, 110/09 – ZDavP-2B, 43/10, 59/11, 24/12, 30/12, 94/12, 81/13, 50/14, 23/15, 82/15, 68/16, 69/17, 79/18, 66/19, 172/21, 105/22 – ZZNŠPP, 12/24, 100/24 in 85/25);
· ZDDPO-2N: Zakon o spremembah in dopolnitvah Zakona o davku od dohodkov pravnih oseb  (Uradni list RS, št. 68/16 z dne 4. 11. 2016);
· ZDDPO-2S: Zakon o spremembah in dopolnitvah Zakona o davku od dohodkov pravnih oseb (Uradni list RS, št. 172/21 z dne 29. 10. 2021);
· ZDDPO-2U: Zakon o spremembah in dopolnitvah Zakona o davku od dohodkov pravnih oseb (Uradni list RS, št. 100/24 z dne 26. 11. 2024);
· ZDDPO-1B: Zakon o spremembah in dopolnitvah Zakona o davku od dohodkov pravnih oseb (Uradni list RS, št. 108/05 z dne 2. 12. 2005);
· ZUDDob: Zakon o udeležbi delavcev pri dobičku (Uradni list RS, št. 25/08 in 14/26 – ZUDDob-1);
· ZuDDob-1: Zakon o udeležbi delavcev pri dobičku (Uradni list RS, št. 14/26)
· ZDoh-2: Zakon o dohodnini (Uradni list RS, št. 13/11 – uradno prečiščeno besedilo,  9/12 – odl. US, 24/12, 30/12, 40/12 – ZUJF, 75/12, 94/12, 52/13 – odl. US, 96/13, 29/14 – odl. US, 50/14, 23/15, 55/15, 63/16, 69/17, 21/19, 28/19, 66/19, 39/22, 132/22 – odl. US, 158/22, 131/23 – ZORZFS, 104/24, 22/25 – ZZZRO-1 in 40/25 – ZINR);
· ZDavP-2: Zakon o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19, 66/19, 145/20 – odl. US, 203/20 – ZIUPOPDVE, 39/22 – ZFU-A, 52/22 – odl. US, 87/22 – odl. US, 163/22, 109/23 – odl. US, 131/23 – ZORZFS, 100/24, 40/25 – ZINR, 100/25 in  1102/26 – odl. US);
· ZRPPR1015: Zakon o razvojni podpori Pomurski regiji v obdobju 2010—2019 (Uradni list RS, št. 87/09, 82/15 in 27/17);
· ZSRR-2: Zakon o spodbujanju skladnega regionalnega razvoja (Uradni list RS, št. 20/11, 57/12, 46/16, 18/23 – ZDU-1O in 14/26);
· ZPIZ-2: Zakon o pokojninskem in invalidskem zavarovanju (Uradni list RS, št. 48/22 – uradno prečiščeno besedilo, 40/23 – ZČmIS-1, 78/23 – ZORR, 84/23 – ZDOsk-1, 125/23 – odl. US,  133/23 in 90/25);
· ZDTK: Zakon o družbah tveganega kapitala (Uradni list RS, št. 92/07 in 57/09);
· ZDTon: Zakon o davku na tonažo (Uradni list RS, št. 97/09 – uradno prečiščeno besedilo);
· Pravilnik o izvajanju ZDDPO-2: Pravilnik o izvajanju Zakona o davku od dohodkov pravnih oseb (Uradni list RS, št. 60/07, 55/13 in 92/15);
· Pravilnik o uveljavljanju davčnih olajšav za vlaganja v raziskave in razvoj (Uradni list RS, št. 75/12);
· Pravilnik o uveljavljanju davčnih olajšav za vlaganja v digitalni in zeleni prehod (Uradni list RS, št. 60/22);
· Uredba po ZRPPR1015 in po ZSRR-2: Uredba o dodeljevanju regionalnih državnih pomoči ter načinu uveljavljanja regionalne spodbude za zaposlovanje ter davčnih olajšav za zaposlovanje in investiranje (Uradni list RS, št. 93/14, 77/16, 14/18, 168/20, 121/21, 27/22, 47/22 in 63/24);
· Pravilnik o opredelitvi pridobitne in nepridobitne dejavnosti (Uradni list RS, št. 109/07, 68/09 in 137/21);
· ZIUZEOP: Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20, 61/20, 152/20 – ZZUOOP, 175/20 – ZIUOPDVE, 15/21 – ZDUOP, 206/21 – ZDUPŠOP in 21/23 – odl. US);
· ZIUOPZP: Zakon o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23, 131/23 – ZORZFS, 62/24, 47/25 in 979/26 – ZDU-1P);
· ZOPNN-F: Zakon o spremembah in dopolnitvah Zakona o odpravi posledic naravnih nesreč (Uradni list RS, št. 88/23);
· ZORZFS: Zakon o obnovi, razvoju in zagotavljanju finančnih sredstev (Uradni list RS, št. 131/23, 81/24, 109/24,  57/25 in 979/26 – ZDU-1P);
· ZLZD: Zakon o lastniški zadrugi delavcev (Uradni list RS, št.85/25).



	II. SPLOŠNI PODATKI:

Podatki, ki opredeljujejo status zavezanca, ki oddaja davčni obračun

Davčni obračun zavezanca rezidenta, ki ima sedež v Republiki Sloveniji: 
z DA označi zavezanec, ki ima tako sedež kot kraj dejanskega delovanja poslovodstva v Republiki Sloveniji (v nadaljnjem besedilu: Slovenija) in se glede na prvi odstavek 5. člena ZDDPO-2 šteje za rezidenta Slovenije.

Davčni obračun zavezanca rezidenta, ki ima kraj dejanskega delovanja poslovodstva v Sloveniji: 
z DA označi zavezanec, ki nima sedeža v Sloveniji, ima pa kraj dejanskega delovanja poslovodstva v Sloveniji in se glede na prvi odstavek 5. člena ZDDPO-2 šteje za rezidenta Slovenije. Pravilnik o izvajanju Zakona o davku od dohodka pravnih oseb podrobneje določa kriterije za določitev kraja dejanskega delovanja poslovodstva.

Davčni obračun zavezanca rezidenta po ZDDPO-2, ki se za namene mednarodne pogodbe o izogibanju dvojnega obdavčevanja (KIDO) šteje za rezidenta  ________ (navesti državo pogodbenico): 
z DA označi tisti zavezanec, ki se sicer glede na prvi odstavek 5. člena ZDDPO-2 šteje za rezidenta, vendar se v skladu z določbami KIDO šteje za rezidenta druge države pogodbenice (dvojni rezident). Zavezanec mora vpisati državo pogodbenico oziroma državo, katere rezident je zavezanec po KIDO. Če ima ta zavezanec v Sloveniji poslovno enoto, označi z DA tudi peti sklop in lahko tudi šesti sklop podatkov o statusu rezidentstva. 

Davčni obračun zavezanca rezidenta po 67.n členu ZDDPO-2:
z DA označi hibridna oseba, ki ima sedež ali je oblikovana v Sloveniji, in se ta oseba v skladu z določbo 67.n člena ZDDPO-2 šteje za rezidenta Slovenije, ne glede na tretji in peti člen tega istega zakona.

Davčni obračun zavezanca nerezidenta po ZDDPO-2, ki se šteje za rezidenta ____________ (navesti državo), za dobiček poslovne enote v Republiki Sloveniji:
z DA označi zavezanec nerezident, ki nima sedeža in tudi ne kraja dejanskega delovanja poslovodstva v Sloveniji, ima pa v Sloveniji poslovno enoto, kot je opredeljena v ZDDPO-2. Zavezanec mora vpisati državo rezidentstva. 

Davčni obračun zavezanca nerezidenta po ZDDPO-2, ki na podlagi mednarodne pogodbe o izogibanju dvojnega obdavčevanja med Slovenijo in __________________ (navesti državo pogodbenico) v Sloveniji nima stalne poslovne enote:
z DA označi zavezanec nerezident, ki nima sedeža in tudi ne kraja dejanskega delovanja poslovodstva v Sloveniji, ima pa v Sloveniji poslovno enoto, kot je opredeljena v ZDDPO-2, vendar v skladu s KIDO nima stalne poslovne enote v Sloveniji. Zavezanec mora vpisati državo rezidentstva.

III.  METODOLOGIJA IZPOLNJEVANJA OBRAČUNA DAVKA:

	Zap. št.
	Metodologija

	1.
	Znesek prihodkov, ugotovljenih v izkazu poslovnega izida oziroma v drugem ustreznem letnem poročilu, na podlagi zakona in uvedenih računovodskih standardov, ki so v skladu z zakonom.

	1.1
	Znesek dohodkov, izkazanih pod zap. št. 1, od katerih je bil odtegnjen davek na viru, vključno z davčnim odtegljajem (62. člen ZDDPO-2 oziroma prvi in drugi odstavek 75. člena v povezavi s tretjim odstavkom 75. člena ZDDPO-2).

	2.
	Skupni znesek zmanjšanja prihodkov, izkazanih pod zap. št. 1, za posamezne vrste prihodkov pod zap. št. od 2.1 do 2.15.

	2.1
	Zavezanec, ki je ustanovljen za opravljanje nepridobitne dejavnosti in v skladu z 9. členom ZDDPO-2 uveljavlja oprostitev davka (z oznako v splošnem delu obrazca, da je to davčni obračun zavezanca iz 9. člena ZDDPO-2), vpiše znesek prihodkov iz
opravljanja dejavnosti, ki ni pridobitna (del prihodkov, izvzet iz obdavčitve v skladu s 27. členom ZDDPO-2).

	2.2
	Znesek prihodkov pri odpravi in porabi rezervacij, ki predhodno niso bile priznane oziroma so bile obdavčene že ob njihovem oblikovanju (tretji odstavek 20. člena
ZDDPO-2 v povezavi s 83. členom ZDDPO-2).

	2.3
	Znesek prihodkov, ki se nanaša na postopno odpravo tistih nepotrebnih rezervacij, ki so bile po ZDDPO-1 zavezancu predhodno priznane kot odhodek in ki jih je zavezanec po četrtem odstavku 16. člena ZDDPO-1 vključil med prihodke v celoti v prvem letu odprave teh rezervacij v skladu s 83. členom ZDDPO-2.

	2.4
	Znesek prihodkov pri odpravi oslabitve, ki se v skladu s tretjim odstavkom 21. člena,
drugim odstavkom 22. člena ter 96. členom ZDDPO-2 izvzamejo iz obdavčitve, če predhodna oslabitev ni bila upoštevana.

	2.5
	Znesek prihodkov od dividend in dohodkov, podobnih dividendam, ki se ob
izpolnjevanju pogojev iz 24. člena ZDDPO-2 izvzamejo iz davčne osnove.

	2.6
	Znesek prihodkov iz naslova dobičkov iz odsvojitve lastniških deležev, ki se ob izpolnjevanju pogojev iz 25. člena ZDDPO-2 izvzamejo iz davčne osnove, razen
dobičkov, ki se izvzamejo v skladu s šestim in sedmim odstavkom 25. člena ZDDPO-2.

	2.7
	Znesek prihodkov iz naslova dobičkov iz odsvojitve lastniških deležev na podlagi
naložb tveganega kapitala v družbi tveganega kapitala, ki se izvzamejo iz davčne osnove v skladu s šestim odstavkom 25. člena ZDDPO-2.

	2.8
	Znesek prihodkov iz naslova dobičkov, doseženih z odsvojitvijo lastniških deležev oziroma delnic v bankah, v zameno za izdajo ali prenos lastnih lastniških deležev ali delnic druge družbe, brez sorazmernega dela dobička, ki ustreza plačilu v denarju, v skladu s sedmim odstavkom 25. člena ZDDPO-2.

	2.9
	Znesek prihodkov, izvzetih iz obdavčitve na podlagi mednarodnih pogodb:
· odprava dvojne obdavčitve z metodo izvzetja po mednarodni pogodbi o izogibanju dvojnega obdavčevanja; 
· oprostitev dobičkov ali delov dobičkov, ki so po mednarodni pogodbi, ki ureja obdavčitev mednarodnega prometa, obdavčeni samo v drugi državi pogodbenici;
· znesek prihodkov rezidentov po ZDDPO-2, ki se po določbah mednarodne pogodbe o izogibanju dvojnega obdavčenja štejejo za nerezidente in uveljavljajo oprostitev obdavčitve dobička v skladu z mednarodno pogodbo (dvojni rezidenti);
· znesek prihodkov poslovnih enot nerezidentov po ZDDPO-2, ki na podlagi mednarodne pogodbe o izogibanju dvojnega obdavčenja ne izpolnjujejo pogojev za obstoj stalne poslovne enote v Sloveniji.

	2.10
	Znesek predhodno vključenih dohodkov nadzorovanih tujih družb v davčno osnovo zavezanca in znesek dohodkov od odsvojitve deležev v nadzorovanih tujih družbah, ki so bili prej vključeni v davčno osnovo zavezanca, v skladu s prvim odstavkom 67.i člena ZDDPO-2, ki se izvzamejo iz davčne osnove v skladu s četrtim in petim odstavkom 67.j člena ZDDPO-2.

	2.11
	Znesek prihodkov, ki so v tekočem davčnem obdobju ali so bili v preteklih davčnih obdobjih že vključeni v davčno osnovo in ki se zaradi odprave dvojne obdavčitve izvzamejo iz davčne osnove v skladu s prvim odstavkom 13. člena ZDDPO-2.

	2.12
	Znesek prihodkov, ki izvirajo iz v preteklih davčnih obdobjih nepriznanih odhodkov in ki se izvzamejo iz davčne osnove v skladu s tretjim odstavkom 13. člena ZDDPO-2.

	2.13
	Znesek prihodkov iz naslova dobičkov, nastalih pri prenosu premoženja, zamenjavah kapitalskih deležev, združitvah in delitvah, če zavezanec uveljavlja upravičenja v skladu z določbami VII. poglavja ZDDPO-2 (40., 45. oziroma 49. člen).

	2.14
	Znesek zmanjšanja prihodkov v primeru odtujitve prenesenih sredstev oziroma vrednostnih papirjev za neupoštevane razlike med davčno in pošteno vrednostjo sredstev in obveznosti pri prenosu premoženja, združitvah in delitvah, ki glede na določbe VII. poglavja ZDDPO-2 (obdavčitev pri prenosu premoženja, zamenjavah kapitalskih deležev, združitvah in delitvah) ter 2. točko četrtega odstavka in devetega odstavka 51. člena ZDoh-2 (preoblikovanje samostojnega podjetnika) niso bile upoštevane na obračunski dan statusne spremembe.

	2.15
	Znesek neupoštevanih prihodkov iz dejavnosti, za katero velja posebna 0 % stopnja v skladu s prvim, drugim in tretjim odstavkom 61. člena ZDDPO-2.

	3.
	Skupni znesek povečanja prihodkov pod zap. št. 1 glede na določbe ZDDPO-2 (zap. št. od 3.1 do 3.8).

	3.1
	Znesek prilagoditve (povečanja) prihodkov pri transfernih cenah s povezanimi osebami iz 16. člena ZDDPO-2, ki se opravi najmanj do višine, ugotovljene z upoštevanjem primerljivih tržnih cen (tretji odstavek 16. člena ZDDPO-2).

	3.2
	Znesek prilagoditve (povečanja) prihodkov pri cenah s povezanimi osebami rezidenti, v primeru, če ena od povezanih oseb izpolnjuje katero koli okoliščino iz šestega odstavka 17. člena ZDDPO-2 (četrti odstavek 17. člena ZDDPO-2).

	3.3
	Znesek prilagoditve (povečanja) prihodkov od obresti na posojila, dana povezanim osebam iz 16. člena ZDDPO-2, ki se, če so bile obresti obračunane po nižji obrestni meri ali sploh niso bile obračunane, opravi najmanj do višine, ugotovljene z upoštevanjem zadnje objavljene, ob času odobritve posojila oziroma ob času obračuna obresti znane priznane obrestne mere, razen če zavezanec dokaže, da bi v enakih ali primerljivih okoliščinah dal posojilo po obrestni meri, ki je nižja od priznane obrestne mere, tudi posojilojemalcu – nepovezani osebi (prvi in tretji odstavek 19. člena v povezavi s 95. členom ZDDPO-2).

	3.4
	Znesek prilagoditve (povečanja) prihodkov od obresti na posojila, dana povezanim osebam rezidentom iz 17. člena ZDDPO-2, ki se v primeru, če ena od povezanih oseb izpolnjuje katero koli okoliščino iz šestega odstavka 19. člena tega zakona in če so bile obresti obračunane po nižji obrestni meri ali sploh niso bile obračunane, opravi najmanj do višine, ugotovljene z upoštevanjem zadnje objavljene, ob času odobritve posojila oziroma ob času obračuna obresti znane priznane obrestne mere, razen če zavezanec dokaže, da bi v enakih ali primerljivih okoliščinah dal posojilo po obrestni meri, ki je nižja od priznane obrestne mere, tudi posojilojemalcu – nepovezani osebi (prvi in tretji odstavek 19. člena v povezavi s 95. členom ZDDPO-2).

	3.5
	Znesek povečanja prihodkov za znesek prihodkov, ki se pripišejo poslovni enoti nerezidenta, če niso vključeni med prihodke te poslovne enote pod zap. št. 1.

	3.6
	Znesek povečanja prihodkov v primeru odtujitve prenesenih sredstev oziroma vrednostnih papirjev za neobdavčene razlike med pošteno in davčno vrednostjo sredstev in obveznosti, ki glede na določbe VII. poglavja ZDDPO-2 (obdavčitev pri prenosu premoženja, zamenjavah kapitalskih deležev, združitvah in delitvah) ter 2. točko četrtega odstavka in devetega odstavka 51. člena ZDoh-2 (preoblikovanje samostojnega podjetnika) niso bile obdavčene na obračunski dan statusne spremembe.

	3.7
	Povečanje prihodkov zaradi prilagoditve hibridnih neskladij pri ugotavljanju davčne
obveznosti, kot je določeno v 67.m členu ZDDPO-2.

	3.8
	Povečanje prihodkov za znesek nerazdeljenih dohodkov nadzorovanih tujih družb v skladu s 67.i in 67.j členom ZDDPO-2.

	4.
	Izračun v obrazcu.

	5.
	Znesek odhodkov, ugotovljenih v izkazu poslovnega izida oziroma v drugem ustreznem letnem poročilu, na podlagi zakona in uvedenih računovodskih standardov, ki so v skladu z zakonom.

	6.
	Skupni znesek zmanjšanja odhodkov, izkazanih pod zap. št. 5, za zneske, ki se ne
priznajo kot odhodki (vsota zap. št. od 6.1 do 6.46).

	6.1
	Zavezanec, ki je ustanovljen za opravljanje nepridobitne dejavnosti in v skladu z 9. členom ZDDPO-2 uveljavlja oprostitev davka (z oznako v splošnem delu obrazca, da je to davčni obračun zavezanca iz 9. člena ZDDPO-2), v povezavi z zap. št. 2.1 vpiše znesek dejanskih ali sorazmernih stroškov, ki se nanašajo na opravljanje nepridobitne dejavnosti (del odhodkov, izvzet iz obdavčitve v skladu s 27. členom ZDDPO-2).

	6.2
	Znesek prilagoditve (zmanjšanja) odhodkov pri transfernih cenah s povezanimi osebami iz 16. člena ZDDPO-2, ki se opravi največ do višine, ugotovljene z upoštevanjem primerljivih tržnih cen (četrti odstavek 16. člena ZDDPO-2).

	6.3
	Znesek prilagoditve (zmanjšanja) odhodkov pri cenah s povezanimi osebami rezidenti, v skladu s petim odstavkom 17. člena ZDDPO-2, v primeru, če ena od povezanih oseb izpolnjuje katero koli okoliščino iz šestega odstavka 17. člena ZDDPO-2.

	6.4
	Znesek prilagoditve (zmanjšanja) odhodkov od obresti na  posojila, prejeta od povezanih oseb iz 16. člena ZDDPO-2, ki se, če so bile obresti obračunane po višji obrestni meri, opravi največ do višine, ugotovljene z upoštevanjem zadnje objavljene, ob času odobritve posojila oziroma ob času obračuna obresti znane priznane obrestne mere, razen če zavezanec dokaže, da bi v enakih ali primerljivih okoliščinah dobil posojilo po obrestni meri, ki je višja od priznane obrestne mere, tudi od posojilodajalca – nepovezane osebe (drugi in tretji odstavek 19. člena v povezavi s 95. členom ZDDPO-2).

	6.5
	Znesek prilagoditve (zmanjšanja) odhodkov od obresti na posojila, prejeta od povezanih oseb rezidentov iz 17. člena ZDDPO-2, ki se v skladu z drugim in tretjim odstavkom 19. člena v povezavi s 95. členom ZDDPO-2, v primeru, če ena od povezanih oseb izpolnjuje katero koli okoliščino iz šestega odstavka 19. člena tega zakona in če so bile obresti obračunane po višji obrestni meri, opravi največ do višine, ugotovljene z upoštevanjem zadnje objavljene, ob času odobritve posojila oziroma ob času obračuna obresti znane priznane obrestne mere, razen, če zavezanec dokaže, da bi v enakih ali primerljivih okoliščinah dobil posojilo po obrestni meri, ki je višja od priznane obrestne mere, tudi od posojilodajalca – nepovezane osebe.

	6.6
	Zmanjšanje odhodkov za znesek 50 odstotkov oblikovanih rezervacij, ki se v skladu z drugim odstavkom 20. člena ZDDPO-2 pri ugotavljanju davčne osnove ne priznajo. Ne glede na navedeno, pa se v skladu z 18. členom ZDDPO-2S  oblikovanje rezervacij za pokojnine, oblikovanje rezervacij za jubilejne nagrade in oblikovanje rezervacij za odpravnine ob upokojitvi, prizna kot odhodek v obračunanem znesku, ki ustreza 100 % oblikovanih rezervacij v vsakem posameznem davčnem obdobju, ki se začne od 1. januarja 2022 do 31. decembra 2026.

	6.7
	Znesek zmanjšanja odhodkov iz naslova prevrednotenja terjatev zaradi oslabitve, ki se v skladu s prvim odstavkom 21. člena ZDDPO-2 ne priznajo, razen za odhodke prevrednotenja terjatev, ki se po računovodskih standardih prevrednotujejo zaradi spremembe valutnega tečaja.

	6.8
	Znesek zmanjšanja odhodkov v skladu z 22. členom ZDDPO-2 za odhodke prevrednotenja zaradi oslabitve kratkoročnih in dolgoročnih finančnih naložb oziroma finančnih instrumentov.

	6.9
	Znesek zmanjšanja odhodkov v skladu s petim odstavkom 22. člena ZDDPO-2 pri
banki za odhodke prevrednotenja zaradi oslabitve posojil, vrednotenih po metodi odplačne vrednosti, ki presega višino, določeno z zakonom, ki ureja bančništvo.

	6.10
	Znesek zmanjšanja odhodkov v skladu s 23. členom ZDDPO-2 za odhodke prevrednotenja zaradi oslabitve dobrega imena, ki presegajo 20 odstotkov začetno izkazane vrednosti dobrega imena.

	6.11
	Znesek odhodkov, ki se nanašajo na izvzete prihodke na podlagi mednarodnih pogodb pod zap. št. 2.9: 
· odprava dvojne obdavčitve z metodo izvzetja po mednarodni pogodbi o izogibanju dvojnega obdavčevanja; 
· oprostitev dobičkov ali delov dobičkov, ki so po mednarodni pogodbi, ki ureja obdavčitev mednarodnega prometa, obdavčeni samo v drugi državi pogodbenici; 
· znesek odhodkov rezidentov po ZDDPO-2, ki se po določbah mednarodne pogodbe o izogibanju dvojnega obdavčenja štejejo za nerezidente in uveljavljajo oprostitev obdavčitve dobička v skladu z mednarodno pogodbo (dvojni rezidenti); 
· znesek odhodkov poslovnih enot nerezidentov po ZDDPO-2, ki na podlagi mednarodne pogodbe o izogibanju dvojnega obdavčenja ne izpolnjujejo pogojev za obstoj stalne poslovne enote v Sloveniji.

	6.12
	Znesek dohodkov, ki so podobni dividendam, vključno s prikritim izplačilom dobička, ki jih je zavezanec izkazal med odhodki (1. točka prvega odstavka 30. člena ZDDPO-2).

	6.13
	Znesek odhodkov, ki se nanašajo na pokrivanje izgub iz preteklih let (2. točka prvega odstavka 30. člena ZDDPO-2).

	6.14
	Znesek stroškov, ki se nanašajo na privatno življenje lastnikov zavezanca oziroma povezanih oseb iz 16. in 17. člena ZDDPO-2 ter drugih oseb, na primer za zabavo, oddih, šport in rekreacijo, vključno s pripadajočim davkom na dodano vrednost (3. točka prvega odstavka ter drugi in tretji odstavek 30. člena ZDDPO-2). Pod zap. št. 6.14.1 in 6.14.2 se navedeni znesek dodatno razčleni v skladu s 1. in 2. točko drugega odstavka 30. člena ZDDPO-2.

	6.15
	Znesek stroškov prisilne izterjave davkov ali drugih dajatev (4. točka prvega odstavka 30. člena ZDDPO-2).

	6.16
	Znesek kazni, ki jih izreče pristojni organ (5. točka prvega odstavka 30. člena ZDDPO-2).

	6.17
	Znesek odhodkov za davke, ki jih je plačal družbenik kot fizična oseba, in davek na dodano vrednost, ki ga zavezanec v skladu z zakonom, ki ureja davek na dodano vrednost, ni uveljavil kot odbitek vstopnega davka, čeprav je imel to pravico po zakonu, ki ureja davek na dodano vrednost (6. in 7. točka prvega odstavka 30. člena ZDDPO-2), ter znesek odhodkov v davčnem obdobju 2023 iz naslova prispevka delodajalca ob izvedbi solidarnostne delovne sobote, ki so v skladu s sedmim odstavkom 101. člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23) davčno nepriznani.

	6.18
	Znesek obresti od nepravočasno plačanih davkov ali drugih dajatev (8.a točka prvega
odstavka 30. člena ZDDPO-2).

	6.19
	Znesek obresti od posojil, prejetih od oseb, ki imajo sedež, kraj dejanskega delovanja poslovodstva ali prebivališče v državah, razen držav članic EU, v katerih je splošna oziroma povprečna nominalna stopnja obdavčitve dobička nižja od 12,5 odstotka in je država objavljena na seznamu, ki ga v skladu z 8.a členom ZDDPO-2 objavljata Ministrstvo za finance in Finančna uprava Republike Slovenije (8.b točka prvega odstavka 30. člena ZDDPO-2).

	6.20
	Znesek odhodkov, ki se nanaša na sredstva z naravo donacij, dana fizičnim ali pravnim osebam (9. točka prvega odstavka 30. člena ZDDPO-2).

	6.21
	Znesek odhodkov, ki se nanaša na podkupnine in druge oblike premoženjskih koristi, dane fizičnim ali pravnim osebam (10. točka prvega odstavka 30. člena ZDDPO-2).

	6.22
	Znesek odhodkov za zagotavljanje bonitet in drugih izplačil v zvezi z zaposlitvijo v višini, ki je predmet obdavčitve po ZDoh-2, če dohodnina ni bila obračunana.

	6.23
	Znesek drugih odhodkov, ki se ne priznajo v skladu z 29. členom ZDDPO-2 in če niso neposredno navedeni v 30. členu istega zakona, zlasti odhodkov, ki niso v skladu z običajno poslovno prakso, če niso običajni pri poslovanju v posamezni dejavnosti glede na pretekle in druge izkušnje ter na primerjavo z drugimi dejavnostmi in dejstvi in okoliščinami, ter znesek premije, ki se ne prizna kot odhodek v skladu s tretjim odstavkom 10. člena Zakona o kolektivnem dodatnem pokojninskem zavarovanju za javne uslužbence (Uradni list RS, št. 126/03 in 32/15).

	6.24
	Znesek nepriznanih odhodkov v višini 50 odstotkov stroškov reprezentance (31. člen
ZDDPO-2).

	6.25
	Znesek nepriznanih odhodkov v višini 50 odstotkov stroškov nadzornega sveta oziroma drugega organa, ki opravlja zgolj funkcijo nadzora (31. člen ZDDPO-2).

	XXX
	XXXXXXXXXXXXXXXXXXXXXXXXXXXXXX

	6.27
	Znesek obračunane amortizacije, ki presega amortizacijo, obračunano po metodi enakomernega časovnega amortiziranja in z uporabo predpisanih najvišjih letnih amortizacijskih stopenj, oziroma celotni znesek davčno priznane amortizacije, v skladu
s 33. členom ZDDPO-2.

	6.28
	Znesek amortizacije opredmetenih osnovnih sredstev, katerih nabavna vrednost je bila predhodno odpisana in davčno priznana v skladu s šestim odstavkom 33. člena ZDDPO-2.

	6.29
	Za sredstvo, za katero je bila za poslovne namene obračunana nižja amortizacija od amortizacije, ki je bila upoštevana kot odhodek pri obračunu davka, se v primeru prodaje ali drugačne odtujitve sredstva pred dokončno obračunano amortizacijo vpiše znesek razlike med amortizacijo, obračunano za davčne namene, in amortizacijo, obračunano za poslovne namene (drugi odstavek 33. člena ZDDPO-2).

	6.30
	Znesek rezervacij, ki jih oblikuje banka glede na posebna tveganja nad višino,
določeno z zakonom, ki ureja bančništvo (prvi odstavek 34. člena ZDDPO-2).

	6.31
	Znesek posebnih rezervacij glede na posebna tveganja, ki jih oblikuje borznoposredniška družba nad višino, določeno z zakonom, ki ureja trg vrednostnih papirjev (drugi odstavek 34. člena ZDDPO-2).

	6.32
	Znesek zavarovalno-tehničnih rezervacij, ki jih oblikuje zavarovalnica nad višino ali zgornjo mejo, določeno z zakonom, ki ureja zavarovalništvo (tretji odstavek 34. člena ZDDPO-2).

	6.33
	Vpišejo se zneski plač, drugih izplačil v zvezi z zaposlitvijo ter nadomestila plače za čas odsotnosti z dela zaradi izrabe letnega dopusta in zaradi drugih odsotnosti z dela poslovodnih  delavcev,  prokuristov  in  delavcev  s  posebnimi  pooblastili  in
odgovornostmi, ki presegajo znesek, obračunan v skladu z zakonom oziroma s pogodbo o zaposlitvi (nepriznani odhodki v skladu z drugim odstavkom 35. člena ZDDPO-2).

	6.34
	Vpišejo se zneski nagrad vajencem, ki niso obračunane v skladu z zakonom
(nepriznani odhodki v skladu s četrtim odstavkom 35. člena ZDDPO-2).

	6.35
	Znesek zmanjšanja odhodkov za izgube iz odsvojitve lastniških deležev v skladu s 25. členom ZDDPO-2, razen za izgube, ki se izvzamejo v skladu s šestim in sedmim
odstavkom istega člena.

	6.36
	Znesek zmanjšanja odhodkov za izgube iz odsvojitve lastniških deležev na podlagi naložb tveganega kapitala v družbi tveganega kapitala, v skladu s šestim odstavkom 25. člena ZDDPO-2 ter Obvestilom o uveljavitvi in začetku uporabe olajšave oziroma
ugodnosti v zvezi s tveganim kapitalom.

	6.37
	Znesek zmanjšanja odhodkov za izgube iz odsvojitve lastniških deležev oziroma delnic
v bankah v skladu s sedmim odstavkom 25. člena ZDDPO-2.

	6.38
	Znesek zmanjšanja odhodkov za izgube, nastale pri prenosu premoženja, zamenjavah kapitalskih deležev, združitvah ali delitvah, če zavezanec uveljavlja upravičenja v
skladu z določbami VII. poglavja ZDDPO-2 (40., 45. oziroma 49. člen).

	6.39
	Znesek zmanjšanja odhodkov v primeru odtujitve prenesenih sredstev oziroma vrednostnih papirjev za neobdavčene razlike med pošteno in davčno vrednostjo sredstev in obveznosti, ki glede na določbe VII. poglavja ZDDPO-2 (obdavčitev pri prenosu premoženja, zamenjavah kapitalskih deležev, združitvah in delitvah) ter 2. točko četrtega odstavka in devetega odstavka 51. člena ZDoh-2 (preoblikovanje samostojnega podjetnika) niso bile obdavčene na obračunski dan statusne spremembe.

	6.40
	Znesek zmanjšanja odhodkov pri prevzemni družbi za razliko v amortizaciji prenesenih sredstev, pri katerih je bila poštena vrednost višja od davčne vrednosti, v skladu z določbami VII. poglavja ZDDPO-2 ter pri novi pravni osebi oziroma prevzemni pravni
osebi v skladu z določbami 2. točke četrtega odstavka in devetega odstavka 51. člena ZDoh-2.

	6.41
	Znesek zmanjšanja odhodkov za odhodke, ki so že zniževali davčno osnovo v tekočem davčnem obdobju ali v preteklih davčnih obdobjih (drugi odstavek 13. člena ZDDPO-
2).

	6.42
	Znesek zmanjšanja odhodkov v skladu s petim odstavkom 31. člena ZUDDob oziroma prvim stavkom tretjega odstavka 30. člena ZUDDob-1 za stroške oziroma odhodke v zvezi z zneskom in izplačilom zneska dobička, za katerega se uveljavlja olajšava iz prvega odstavka navedenih členov, razen za znesek prispevkov za socialno varnost, ki so jih zavezani plačati delodajalci (vpišejo se npr. stroški sklepanja pogodbe o udeležbi delavcev pri dobičku in drugi odhodki v zvezi z izplačilom udeležbe delavcem).

	6.43
	Znesek zmanjšanja odhodkov za izkazane odhodke iz naslova udeležbe delavcev pri
dobičku, ki v skladu z ZUDDob in ZUDDob-1 niso davčno priznani (vpišejo se odhodki v zvezi s stroški dela za udeležbo delavcev pri dobičku, brez zneska prispevkov za socialno varnost, ki bremenijo delodajalca).

	6.44
	Zmanjšanje odhodkov zaradi prilagoditve hibridnih neskladij pri ugotavljanju davčne
obveznosti, kot je določeno v 67.m členu ZDDPO-2.

	6.45
	Zmanjšanje odhodkov za prispevek matične družbe lastniški zadrugi delavcev v delu, ki presega omejitev iz četrtega odstavka 29. člena ZLZD in v skladu z 41. členom ZLZD ni davčno priznan odhodek.

	6.46
	Znesek neupoštevanih odhodkov, povezanih s prihodki iz dejavnosti, za katero velja posebna 0 % stopnja v skladu s prvim, drugim in tretjim odstavkom 61. člena ZDDPO-2.

	7.
	Skupni znesek povečanja odhodkov pod zap. št. 5 glede na določbe ZDDPO-2 (vsota
zap. št. od 7.1 do 7.12).

	7.1
	Znesek predhodno nepriznanih oziroma delno priznanih odhodkov za oblikovane rezervacije, ki se priznajo ob porabi rezervacij (tretji odstavek 20. člena ZDDPO-2 v povezavi s 83. členom ZDDPO-2).

	7.2
	Znesek povečanja odhodkov za predhodno nepriznane odhodke prevrednotenja terjatev, ki se priznajo ob odpisu celote ali dela terjatev, ki niso bile poplačane oziroma poravnane (peti odstavek 21. člena ZDDPO-2).

	7.3
	Znesek predhodno nepriznanih odhodkov prevrednotenja finančne naložbe, ki se
priznajo ob prodaji, zamenjavi ali drugačni poravnavi oziroma odpravi finančne naložbe oziroma finančnega inštrumenta (četrti odstavek 22. člena ZDDPO-2).

	7.4
	Znesek povečanja odhodkov za odhodke prevrednotenja in odpise drugih sredstev, ki
predhodno niso bili priznani in se priznajo ob prodaji ali drugačni odtujitvi sredstev in ob poravnavi ali drugačni odtujitvi dolgov (96. člen ZDDPO-2).

	7.5
	Znesek povečanja odhodkov za odhodke prevrednotenja dobrega imena, ki ob
obračunu niso bili priznani (drugi odstavek 23. člena ZDDPO-2).

	7.6
	Znesek povečanja odhodkov za razliko med amortizacijo, obračunano po metodi enakomernega časovnega amortiziranja in na podlagi predpisanih stopenj v skladu s 33.
členom ZDDPO-2, ter amortizacijo, obračunano za poslovne potrebe.

	7.7
	Znesek odpisa do celotne nabavne vrednosti opredmetenih osnovnih sredstev iz šestega
odstavka 33. člena ZDDPO-2, ki se prizna kot odhodek v celoti ob prenosu v uporabo.

	7.8
	Za sredstvo, za katero je bila za poslovne namene obračunana višja amortizacija od amortizacije, ki je bila upoštevana kot odhodek pri obračunu davka, se v primeru prodaje ali drugačne odtujitve sredstva pred dokončno obračunano amortizacijo vpiše znesek razlike med amortizacijo, obračunano za poslovne namene, in amortizacijo, obračunano za davčne namene (drugi odstavek 33. člena ZDDPO-2).

	7.9
	Znesek povečanja odhodkov za znesek odhodkov, ki se pripišejo poslovni enoti nerezidenta, če niso vključeni med odhodke te poslovne enote pod zap. št. 5.

	7.10
	Znesek povečanja odhodkov v primeru odtujitve prenesenih sredstev oziroma vrednostnih papirjev za neupoštevane razlike med davčno in pošteno vrednostjo sredstev in obveznosti, ki glede na določbe VII. poglavja ZDDPO-2 (obdavčitev pri prenosu premoženja, zamenjavah kapitalskih deležev, združitvah in delitvah) ter 2. točko četrtega odstavka in devetega odstavka 51. člena ZDoh-2 (preoblikovanje samostojnega podjetnika) niso bile upoštevane na obračunski dan statusne spremembe.

	7.11
	Znesek povečanja odhodkov pri prevzemni družbi za razliko v amortizaciji prenesenih sredstev, pri katerih je bila poštena vrednost nižja od davčne vrednosti, v skladu z določbami VII. poglavja ZDDPO-2 ter pri novi pravni osebi oziroma prevzemni pravni
osebi v skladu z določbami 2. točke četrtega odstavka in devetega odstavka 51. člena ZDoh-2.

	7.12
	Znesek povečanja odhodkov v skladu s šestim odstavkom 31. člena ZUDDob v višini 1 odstotka zneska uveljavljene olajšave po prvem odstavku 31. člena ZUDDob.

	8.
	Izračun v obrazcu (5 – 6 + 7).

	9.
	Izračun v obrazcu.

	10.
	Izračun v obrazcu.

	11.
	Izračun v obrazcu.

	11.1
	Povečanje davčne osnove za znesek razlik zaradi prilagoditev in preračunov, nastalih pri prehodu na spremenjen način sestavljanja računovodskih poročil, pri prehodih, določenih z zakonom, ki ureja gospodarske družbe, oziroma drugim zakonom, ki določa prehod na spremenjen način sestavljanja računovodskih poročil, ki povečujejo preneseni poslovni izid in se vključijo v davčno osnovo v tem obračunu (93. člen ZDDPO-2 v povezavi s 14. členom ZDDPO-1B).

	11.2
	Zmanjšanje davčne osnove za znesek razlik zaradi prilagoditev in preračunov, nastalih pri prehodu na spremenjen način sestavljanja računovodskih poročil, pri prehodih, določenih z zakonom, ki ureja gospodarske družbe, oziroma drugim zakonom, ki določa prehod na spremenjen način sestavljanja računovodskih poročil, ki znižujejo preneseni poslovni izid in se vključijo v davčno osnovo v tem obračunu (93. člen ZDDPO-2 v povezavi s 14. členom ZDDPO-1B).

	11.3
	Povečanje davčne osnove za znesek razlik zaradi preračunov, opravljenih zaradi
sprememb računovodskih usmeritev in popravkov napak, pri obdavčljivih prihodkih in davčno priznanih odhodkih (14. člen ZDDPO-2).

	11.4
	Zmanjšanje davčne osnove za znesek razlik zaradi preračunov, opravljenih zaradi sprememb računovodskih usmeritev in popravkov napak, pri obdavčljivih prihodkih in
davčno priznanih odhodkih, vključno z rezervacijami za pokojnine, jubilejne nagrade in odpravnine (14. člen in 98. člen v povezavi z drugim odstavkom 20. člena ZDDPO-2).

	11.5
	Povečanje davčne osnove za znesek presežka iz prevrednotenja (revalorizacijskih rezerv), ki je posledica prevrednotenja gospodarskih kategorij na višje poštene vrednosti in ga je zavezanec v letu, za katero se sestavlja ta obračun, prenesel neposredno v preneseni poslovni izid ali druge sestavine kapitala, vključno s presežki iz prevrednotenja (revalorizacijskimi rezervami), ki se prenašajo v preneseni poslovni izid in davčno osnovo sorazmerno z obračunano amortizacijo (15. člen ZDDPO-2), za delež zneska odprave rezervacij, pripoznanih v drugem vseobsegajočem donosu, ki je zmanjševal davčno osnovo ob oblikovanju (15.a člen v povezavi z 20. členom ZDDPO-2), in za znesek prevrednotenj finančnih instrumentov, pripoznanih v drugem vseobsegajočem donosu, ki se vključijo v davčno osnovo ob odtujitvi, zamenjavi ali
drugačni poravnavi oziroma odpravi finančnega instrumenta (15.b člen ZDDPO-2).

	11.6
	Znesek zmanjšanja davčne osnove ob porabi oziroma odpravi dolgoročnih rezervacij za že obdavčene dolgoročne rezervacije za pokojnine, jubilejne nagrade in odpravnine, ki so bile ob prehodu na nov način računovodenja oblikovane v breme prenesenega poslovnega izida in obdavčene v skladu z 98. členom v povezavi s 14. členom ZDDPO-2, za 50 odstotkov zneska oblikovanih rezervacij, pripoznanih v drugem vseobsegajočem donosu, oziroma za delež zneska porabljenih rezervacij, pripoznanih v drugem vseobsegajočem donosu, ki ob oblikovanju ni zmanjševal davčne osnove, v skladu s 15.a členom v povezavi z 20. členom ZDDPO-2, in za znesek prevrednotenj finančnih instrumentov, pripoznanih v drugem vseobsegajočem donosu, ki se vključijo v davčno osnovo ob odtujitvi, zamenjavi ali drugačni poravnavi oziroma odpravi finančnega instrumenta (15.b člen ZDDPO-2).

	12.
	Izračun v obrazcu.

	12.A
	Znesek izkoriščene davčne olajšave za investiranje po 55.a členu ZDDPO-2, za katerega na podlagi 20. člena ZIUOPZP ni potrebno povečati davčne osnove pod zap. št. 12.1, ker je do odtujitve opreme prišlo na podlagi uničenja zaradi poplav in plazov v avgustu 2023 (vpis v zap. št. ne vpliva na izračun davčne osnove). V to zap. št. se v obdobju uničenja vpiše znesek olajšave, ki je bil koriščen v davčnih obdobjih do vključno 2023.
V to zap. št. se ne vpisuje znesek v obdobju 2023 še ne izkoriščene davčne olajšave. Ta znesek se v zap. št. vključi v kasnejšem davčnem obdobju, v katerem bo prišlo do koriščenja davčne olajšave za opremo, uničeno zaradi posledic poplav in plazov v avgustu 2023. Ta zap. št. je namenjena poročanju o prejetih državnih pomočeh.

	12.1
	Vpiše se znesek povečanja davčne osnove v skladu s šestim do osmim odstavkom 55.a člena ZDDPO-2 ter znesek povečanja davčne osnove v skladu s šestim in osmim odstavkom 66.a člena ZDoh-2. Ne glede na to davčne osnove po tej točki ni treba povečati, če je do odtujitve opreme prišlo na podlagi uničenja zaradi posledic poplav in plazov, kot to določa 20. člen ZIUOPZP.

	12.2
	Povečanje davčne osnove v skladu s petim odstavkom 6. člena ZRPPR1015 oziroma devetim odstavkom 28. člena ZSRR-2 za znesek izkoriščene davčne olajšave za investiranje zaradi odsvojitve ali prenosa sredstva iz Pomurske regije oziroma iz problemskega območja z visoko brezposelnostjo (na primer Pokolpje, Maribor s širšo okolico, Trbovlje, Radeče, Hrastnik) pred predpisanim rokom.

	12.3
	Zavezanec, ki je pri ugotavljanju davčne osnove v skladu s 24. členom ZDDPO-2 iz obdavčitve izvzel dividende in dohodke, podobne dividendam (pod zap. št. 2.5), poveča davčno osnovo za znesek, ki je enak 5 odstotkom zneska v davčnem obdobju izvzetih dividend in dohodkov, podobnih dividendam (26. člen ZDDPO-2).

	12.4
	Zavezanec, ki je pri ugotavljanju davčne osnove v skladu s 25. členom ZDDPO-2 iz obdavčitve izvzel dobičke iz odsvojitve lastniških deležev (pod zap. št. 2.6, 2.7, 2.8), poveča davčno osnovo za znesek, ki je enak 5 odstotkom zneska v davčnem obdobju
izvzetih dobičkov iz odsvojitve lastniških deležev (26. člen ZDDPO-2).

	12.5
	Znesek povečanja davčne osnove za izvzeti del dobičkov iz odsvojitve lastniških deležev v primeru likvidacije oziroma prenehanja zavezanca v obdobju 10 let po ustanovitvi v skladu s četrtim odstavkom 25. člena ZDDPO-2.

	12.6
	Znesek povečanja davčne osnove za že uveljavljene davčne izgube zaradi bistvene
spremembe dejavnosti v dveh letih po spremembi lastništva, v skladu s šestim odstavkom 36. člena ZDDPO-2.

	12.7
	Znesek povečanja davčne osnove v skladu z 38. členom ZDDPO-2 za skrite rezerve prenosne družbe pri združitvah in delitvah, v davčnem obračunu prenosne družbe na presečni dan, če niso izpolnjeni pogoji in ni opravljena priglasitev v skladu s 53.
členom ZDDPO-2.

	12.8
	Znesek povečanja davčne osnove ob odpisu terjatev za znesek davčno priznanih odhodkov iz oslabitve terjatev v preteklih davčnih obdobjih, če se odpis terjatev ne opravi pod pogoji iz šestega odstavka 21. člena ZDDPO-2 (sedmi odstavek 21. člena
ZDDPO-2).

	12.9
	Znesek povečanja davčne osnove za skrite rezerve, ki nastanejo pri prenosu sredstev po
54.a členu ZDDPO-2.

	12.10
	Javni zavod – lekarna mora v skladu z določbo tretjega odstavka 3. člena Pravilnika o opredelitvi pridobitne in nepridobitne dejavnosti v vsakem davčnem obdobju ugotavljati vpliv izvzemanja dohodkov iz naslova prejetih javnih sredstev, na podlagi 9. člena ZDDPO-2, na trgovino med državami članicami in izkrivljanje konkurence. Vpliv se izračuna tako, da se razlika med izvzetimi nepridobitnimi prihodki iz naslova javnih sredstev in izvzetimi pripadajočimi nepridobitnimi odhodki pomnoži z veljavno davčno stopnjo v obdobju. Tako izračunanemu vplivu se v tekočem obdobju prištejeta vpliva dveh predhodnih davčnih obdobij v delu, v katerem na njuni podlagi ni bila povečana davčna osnova. Znesek tako izračunanega vpliva treh zaporednih obdobij, ki presega 200.000 EUR, zavezanec deli z veljavno davčno stopnjo v obdobju. Rezultat je znesek, za katerega mora zavezanec povečati davčno osnovo v tekočem obdobju. Primer izračuna je objavljen na spletnih straneh Finančne uprave Republike Slovenije v pojasnilu št. 092-6758/2022-2.

	12.11
	Metodologija za izračun zneska povečanja davčne osnove iz naslova davčno nepriznanih presežnih stroškov izposojanja po 54.c členu ZDDPO-2 je v IV. poglavju te priloge.

	12.12
	Lastniška zadruga delavcev poveča davčno osnovo za znesek uveljavljene davčne olajšave iz naslova porabljenih prihodkov financiranja, prejetih od matične družbe, če nastopijo razlogi iz prvega in drugega odstavka 45. člena ZLZD. 

	12.13
	Povečanje davčne osnove po drugem stavku tretjega odstavka 30.člena ZUDDob-1 za znesek stroškov oziroma odhodkov, ki so bili oblikovani ali so nastali v zvezi z zneskom in izplačilom zneska, za katerega se uveljavlja olajšava za udeležbo delavcev pri dobičku v polju 15.21, če so ti zniževali davčno osnovo v predhodnih davčnih obdobjih in niso bili v nobenem predhodnem davčnem obdobju izvzeti iz davčne osnove v zap. št. 6.42 in 6.43.

	13.
	Izračun v obrazcu.

	14.
	Izračun v obrazcu.

	15.
	Izračun v obrazcu.

	15.1
	Zmanjšanje davčne osnove v skladu s 86. členom ZDDPO-2 v povezavi s 65. c členom ZDDPO za znesek obračunanih prejetih obresti od kratkoročnih in dolgoročnih vrednostnih papirjev, ki so jih do 8. aprila 1995 izdale Republika Slovenija, občine ali
javna podjetja, ki so jih ustanovile Republika Slovenija ali občine.

	15.2
	Prazna postavka.

	15.3
	Zmanjšanje davčne osnove za znesek pokrivanja davčne izgube v skladu s 36. in 84. členom ZDDPO-2, ob upoštevanju 37. člena ZDDPO-2 v primeru zavezancev v postopku prisilne poravnave.

	15.4
	Prazna postavka.

	15.5
	Prazna postavka.

	15.6
	Vpiše se znesek zmanjšanja davčne osnove v višini 100 odstotkov zneska vlaganj v raziskave in razvoj v skladu s prvim stavkom prvega odstavka 55. člena ZDDPO-2 in Pravilnikom o uveljavljanju davčnih olajšav za vlaganja v raziskave in razvoj, ob upoštevanju petega in sedmega odstavka 55. člena ZDDPO-2. Davčni zavezanec, ki uveljavlja navedeno olajšavo, poleg Priloge 7a kot sestavni del davčnega obračuna predloži Obrazec za uveljavljanje davčnih olajšav za vlaganja v raziskave in razvoj, ki je določen s Pravilnikom o uveljavljanju davčnih olajšav za vlaganja v raziskave in razvoj.

	15.7
	Prazna postavka.

	15.8
	Vpiše se znesek zmanjšanja davčne osnove v višini 40 odstotkov investiranega zneska v opremo in neopredmetena sredstva, vendar največ v višini davčne osnove, v skladu s 55.a členom ZDDPO-2. Te olajšave se ne more uveljavljati za opremo in neopredmetena sredstva, za katera se uveljavlja olajšava za vlaganja v raziskave in razvoj.

	15.9
	Vpiše se znesek zmanjšanja davčne osnove za 70 ali 100 odstotkov pripadajočega
zneska dobička, ki se izplača delavcem, v skladu z 31. členom ZUDDob

	15.10
	Vpiše se znesek zmanjšanja davčne osnove za del plač zaposlenih invalidov, ki se
prizna kot davčna olajšava v skladu s 56. členom ZDDPO-2.

	15.11
	Vpiše se znesek zmanjšanja davčne osnove za plačila vajencem, dijakom ali študentom po učni pogodbi za izvajanje praktičnega dela v strokovnem izobraževanju, vendar največ v višini 80 odstotkov povprečne mesečne plače zaposlenih v Sloveniji, za vsak mesec izvajanja praktičnega dela posameznika v strokovnem izobraževanju, vendar največ do višine davčne osnove davčnega obdobja (57. člen ZDDPO-2).

	15.12
	Znesek plačanih premij za prostovoljno dodatno pokojninsko zavarovanje, priznanih kot davčna olajšava v skladu z 58. členom ZDDPO-2 zavezancu delodajalcu, ki financira pokojninski načrt kolektivnega zavarovanja in izpolnjuje pogoje za kolektivno prostovoljno dodatno pokojninsko zavarovanje v skladu z zakonom, ki ureja pokojninsko in invalidsko zavarovanje.

	15.13
	Znesek izplačil v denarju ali naravi za humanitarne, invalidske, socialnovarstvene, dobrodelne, znanstvene, vzgojno-izobraževalne, zdravstvene, ekološke, religiozne in splošno koristne namene, izplačanih zavezancem, rezidentom Slovenije in rezidentom druge države članice EU oziroma EGP, razen poslovnim enotam rezidentov države članice EU oziroma EGP, ki se nahaja izven države članice EU oziroma EGP, ki so po posebnih predpisih ustanovljeni za opravljanje navedenih dejavnosti kot nepridobitnih dejavnosti; znesek navedenih izplačil se prizna največ do zneska, ki ustreza 1 odstotku obdavčenih prihodkov zavezanca v davčnem obdobju (59. člen ZDDPO-2). V to vrstico se ne vpisujejo zneski, izplačani za kulturne namene, za športne namene in izplačila prostovoljnim društvom, ustanovljenim za varstvo pred naravnimi in drugimi nesrečami, ki delujejo v javnem interesu, ter drugim nevladnim organizacijam na področju varstva pred naravnimi in drugimi nesrečami, ki delujejo v javnem interesu (ti se izkazujejo pod zap. št. 15.14).

	15.14
	Znesek izplačil v denarju ali naravi za kulturne namene, za športne namene in izplačila prostovoljnim društvom, ustanovljenim za varstvo pred naravnimi in drugimi nesrečami, ki delujejo v javnem interesu za te namene, ter drugim nevladnim organizacijam na področju varstva pred naravnimi in drugimi nesrečami, ki delujejo v javnem interesu, izplačanih zavezancem, rezidentom Slovenije in rezidentom druge države članice EU oziroma EGP, razen poslovnim enotam rezidentov države članice EU oziroma EGP, ki se nahaja izven države članice EU oziroma EGP, ki so po posebnih predpisih ustanovljeni za opravljanje navedenih dejavnosti kot nepridobitnih dejavnosti; znesek navedenih izplačil, skupaj z izplačili pod zap. št. 15.13, se prizna največ do zneska, ki ustreza 1,2 odstotka obdavčenih prihodkov zavezanca v davčnem obdobju (59. člen ZDDPO-2). V to vrstico se ne vpisujejo zneski, izplačani za športne namene izvajalcem programa vrhunskega športa za vlaganja v vrhunski šport, opredeljenim z zakonom, ki ureja šport (ti se izkazujejo pod zap. št. 15.15).

	15.15
	V to vrstico se vpiše znesek izplačil v denarju in v naravi izvajalcem programa vrhunskega športa za vlaganja v vrhunski šport, opredeljenim z zakonom, ki ureja šport, in sicer le za takšna izplačila rezidentom Slovenije in rezidentom države članice EU, ki ni Slovenija, razen poslovnim enotam rezidentov države članice EU, ki se nahaja izven države članice EU, vendar največ do višine davčne osnove davčnega obdobja. Olajšava se lahko uveljavlja do zneska, ki ustreza 3,8 oziroma 5 % obdavčenega prihodka
davčnega obdobja zavezanca.

	15.16
	V to vrstico se vpiše znesek izplačil v denarju za namen odprave posledic epidemije, izplačan na za ta namen posebej oblikovan transakcijski račun Republike Slovenije ali druge države članice Evropske unije, ki ni Slovenija, vendar največ do višine davčne osnove davčnega obdobja (62.a člen ZIUZEOP). V to vrstico se vpiše tudi znesek plačil v denarju za namen odprave posledic poplav v avgustu 2023, plačan na za ta namen posebej oblikovan račun Republike Slovenije, vendar največ do višine davčne osnove davčnega obdobja (53. člen ZOPNN-F).

	15.17
	Vpiše se znesek zmanjšanja davčne osnove v višini 40 odstotkov zneska, ki predstavlja vlaganja v digitalno preobrazbo in zeleni prehod, vendar največ v višini davčne osnove, v skladu s prvim odstavkom 55.c člena ZDDPO-2. Navedena olajšava se izključuje z olajšavama po 55. in 55.a členu ZDDPO-2. Olajšave ni mogoče uveljaviti za vlaganja, ki so financirana iz sredstev proračunov samoupravnih lokalnih skupnosti, proračuna Republike Slovenije oziroma proračuna EU, če imajo ta sredstva naravo nepovratnih sredstev. Davčni zavezanec, ki uveljavlja navedeno olajšavo, poleg Priloge 7c kot sestavni del davčnega obračuna predloži še Obrazec za uveljavljanje davčne olajšave za vlaganja v digitalni in zeleni prehod, ki je določen s Pravilnikom o uveljavljanju davčnih olajšav za vlaganja v digitalni in zeleni prehod.

	15.18
	Vpiše se znesek zmanjšanja davčne osnove za del plač novozaposlenih oseb, ki se prizna kot davčna olajšava v skladu s prvim odstavkom 55.b člena ZDDPO-2, vključno z olajšavo v povezavi z 61.a členom ZDoh-2, vendar največ v višini davčne osnove.
Vpiše se tudi znesek zmanjšanja davčne osnove za del plač novozaposlenih oseb, ki se prizna kot davčna olajšava v skladu s četrtim odstavkom 55.b člena ZDDPO-2, vendar največ v višini davčne osnove.
Olajšavi po prvem odstavku 55.b člena ZDDPO-2, olajšava po četrtem odstavku 55.b člena ZDDPO-2 in olajšava za zaposlovanje invalidov po 56. členu ZDDPO-2 se
medsebojno izključujejo.

	15.19
	Davčni zavezanec, ki izpolnjuje pogoje v skladu z ZSRR-2 ter ob upoštevanju podzakonskih in drugih aktov, ki podrobneje urejajo zadevno področje (na primer Sklep o dodatnih začasnih ukrepih razvojne podpore za problemska območja z visoko brezposelnostjo (Uradni list RS, št. 36/16 in 64/16)), vpiše znesek zmanjšanja davčne osnove za 70 odstotkov stroškov zaposlenega prikrajšanega delavca, vendar največ v višini davčne osnove in do maksimalno dovoljene višine po pravilih državnih pomoči (drugi odstavek 28. člena ZSRR-2 in 22. člen uredbe po ZSRR-2). Davčni zavezanec, ki uveljavlja navedeno olajšavo, kot sestavni del davčnega obračuna predloži tudi obrazec za uveljavljanje davčne olajšave za zaposlovanje na problemskih območjih z visoko brezposelnostjo (28. člen ZSRR-2), ki je skupaj z metodologijo za izpolnjevanje obrazca določen v prilogi 1 uredbe po ZSRR-2.

	15.20
	Davčni zavezanec, ki izpolnjuje pogoje v skladu z ZSRR-2 ter ob upoštevanju podzakonskih in drugih aktov, ki podrobneje urejajo zadevno področje (na primer  Sklep o dodatnih začasnih ukrepih razvojne podpore za problemska območja z visoko brezposelnostjo (Uradni list RS, št. 36/16 in 64/16)), vpiše znesek zmanjšanja davčne osnove v višini 70 odstotkov investiranega zneska za nove začetne investicije v opremo in neopredmetena sredstva, razen v opremo in neopredmetena sredstva iz drugega in tretjega odstavka 55.a člena ZDDPO-2, vendar le za investicije na problemskem območju z visoko brezposelnostjo, ter največ v višini davčne osnove in do maksimalno dovoljene višine po pravilih državnih pomoči (peti odstavek 28. člena ZSRR-2 in 23. člen uredbe po ZSRR-2). Davčni zavezanec, ki uveljavlja navedeno olajšavo, kot sestavni del obračuna predloži tudi obrazec za uveljavljanje davčne olajšave za investiranje z visoko brezposelnostjo (28. člen ZSRR-2), ki je skupaj z metodologijo za izpolnjevanje obrazca določen v prilogi 2 uredbe po ZSRR-2.

	15.21
	Vpiše se znesek zmanjšanja davčne osnove za 100 odstotkov pripadajočega zneska dobička, ki se razdeli delavcem, v skladu s 30. členom ZUDDob-1.

	15.22
	[bookmark: _Hlk213405173]Lastniška zadruga delavcev vpiše znesek zmanjšanja davčne osnove zaradi uveljavljanja olajšave za prihodke financiranja, prejete od matične družbe, v skladu s 42. členom ZLZD, če so ti prihodki uporabljeni za namen in na način določen z ZLZD. Olajšava se lahko koristi največ v višini davčne osnove in ni predmet omejitve iz 59.a člena ZDDPO-2.
Zavezanec za prispevke matične družbe, ki jih prejme v času mirovanja statusa lastniške zadruge delavcev, ne more uveljaviti davčne olajšave, kar pomeni, da zneska prispevka matične družbe v opisanem primeru ne vpiše v polje 15.22. Če je zavezancu v davčnem obdobju odvzet status lastniške zadruge delavcev na podlagi 15. člena ZLZD, zavezanec ne more uveljaviti davčne olajšave, kar pomeni, da se polje 15.22 v tem primeru ne izpolni.

	16.
	Izračun v obrazcu.

	17.
	Znesek pod zap. št. 16, pomnožen s stopnjo davka 22 % (4. člen ZDDPO-2N v povezavi s 60. členom ZDDPO-2 ter 64. člen ZORZFS). Če se davčni obračun nanaša na davčno obdobje, ki sega v dve koledarski leti, in sta davčni stopnji v teh dveh koledarskih letih različni, se pri izračunu davka upošteva sorazmerna davčna stopnja. Sorazmerna davčna stopnja se izračuna glede na število dni davčnega obdobja, ki se nanaša na posamezno koledarsko leto. Za poslovno leto LLLL/LLLL+1 se davek izračuna po formuli: ((znesek pod zap. št. 16 : 365 (ali 366)) * ((število dni poslovanja v letu LLLL x davčna stopnja za leto LLLL) + (število dni poslovanja v letu LLLL+1 * davčna stopnja za leto LLLL+1)).

	18.
	Znesek odbitka tujega davka, ki ga je zavezanec plačal od dohodkov iz virov izven Slovenije na dohodke iz virov izven Slovenije, vključene v njegovo davčno osnovo; znesek odbitka tujega davka se izračuna in uveljavlja v skladu z določbami 62., 63.,
64., 66., 67., 67.j in 67.m člena ZDDPO-2.

	19.
	Znesek povečanja ali zmanjšanja davka za razliko med predhodno priznanim odbitkom
tujega davka in odbitkom, ki bi bil možen ob upoštevanju naknadnih sprememb odbitka tujega davka (65. člen ZDDPO-2).

	19.a
	Znesek odloženega plačila davka od vključenih skritih rezerv v skladu s 54.b členom
ZDDPO-2.

	20.
	Izračun v obrazcu.

	21.
	Znesek zmanjšanja davčne obveznosti za znesek odtegnjenega davka (tretji odstavek
75. člena ZDDPO-2 in 6. člen Pravilnika o izvajanju ZDDPO-2).

	22.
	Znesek plačane akontacije davka za davčno obdobje.

	23.
	Izračun v obrazcu.

	24.
	Izračun v obrazcu.

	25.
	Znesek davčne osnove pod zap. št. 16, preračunan na letno osnovo, če se davčni obračun nanaša na krajše obdobje.

	26.
	Znesek pod zap. št. 25, pomnožen s stopnjo davka 22 %, v skladu s 4. členom ZDDPO-2N v povezavi s 60. členom ZDDPO-2 in četrtim odstavkom 371. člena ZDavP-2 in upoštevajoč 64. člen ZORZFS. Če se davčni obračun nanaša na davčno obdobje, ki ni enako koledarskemu letu, se v primeru spremembe davčne stopnje za posamezno koledarsko leto upošteva sorazmerna davčna stopnja (akontacija se izračuna na enak način kot izračun davka pod zap. št. 17).

	27.
	Znesek pod zap. št. 26, deljen z 12, če je zap. št. 26 večja od 400 eurov (drugi odstavek
371. člena ZDavP-2).

	28.
	Znesek pod zap. št. 26, deljen s 4, če zap. št. 26 ne presega 400 eurov (drugi odstavek
371. člena ZDavP-2).

	[bookmark: _Hlk170821122]Priloge, ki so sestavni del obračuna
Označijo se priloge, ki so priložene k obračunu.
Ustrezno se označi način predložitve podatkov v izjavi o predložitvi podatkov, ki so navedeni v Prilogi 3, Agenciji Republike Slovenije za javnopravne evidence in storitve (v nadaljnjem besedilu: AJPES). V skladu s prvim odstavkom 358. člena ZDavP-2 lahko zavezanec, ki je obravnavane podatke predložil AJPES, predloži finančni upravi davčni obračun brez teh podatkov, če se podatki, ki jih je zavezanec predložil AJPES, nanašajo na isto obdobje, kot je obdobje, za katero zavezanec predlaga davčni obračun. V tem primeru mora zavezanec v davčnem obračunu označiti izjavo, da ne prilaga navedenih podatkov, ker jih je predložil AJPES. Če zavezanec ni predložil podatkov AJPES oziroma finančna uprava v času oddaje davčnega obračuna še ni prejela navedenih podatkov od AJPES, mora zavezanec davčnemu obračunu priložiti predpisane podatke iz Priloge 3 v predpisani strukturi. 



	[bookmark: _Hlk170821171]IV. IZRAČUN POVEČANJA DAVČNE OSNOVE IZ NASLOVA DAVČNO NEPRIZNANIH PRESEŽNIH STROŠKOV IZPOSOJANJA NA PODLAGI 54. C ČLENA ZDDPO-2, POD ZAP. ŠT. 12.11 

	1. Izračun za davek prilagojenih presežnih stroškov izposojanja (PSI)

	

pri čemer so:





Kadar so PSI nižji od 3 mio EUR, povečanje davčne osnove ni potrebno. Kadar so PSI višji od 3 mio EUR, je treba izračunati davčno nepriznane presežne stroške izposojanja.


	2. Izračun priznanih presežnih stroškov izposojanja (PSIP)

	


pri čemer velja:



Dohodek, za katerega se plača davek od dohodkov pravnih oseb, je znesek iz zap. št. 13 davčnega obračuna ali negativni znesek iz zap. št. 14 davčnega obračuna, pri čemer se v izračun vzame znesek pred povečanjem davčne osnove iz naslova nepriznanih presežnih stroškov izposojanja (PSIN).

Ne glede na rezultat enačbe znašajo davčno priznani stroški izposojanja (PSIP) najmanj 3 mio EUR.

	3. Izračun davčno nepriznanih presežnih stroškov izposojanja (PSIN)

	


Kadar so davčno nepriznani presežni stroški izposojanja večji od nič, je treba povečati davčno osnovo pod zap. št. 12.11 davčnega obračuna davka od dohodkov pravnih oseb.

S povečanjem davčne osnove pod zap. št. 12.11 se bodo spremenile vrednosti v polju davčnega obračuna pod zap. št. 13 oziroma pod zap. št. 14, ki ne bodo več enake tistim, ki se upoštevajo v izračunu davčno priznanih presežnih stroškov izposojanja (PSIP) iz predhodne točke.



«.

